AIR INDIA
డిస్కౌంట్‌ బాటలో ఎయిర్‌ ఇండియా
న్యూఢిల్లీ,జూన్‌ 21: ఇతర ప్రైవేటు ఎయిర్‌ లైన్స్‌ సంస్థల బాటలోనే ప్రభుత్వరంగం లోని ఎయిర్‌ ఇండియా కూడా నడుస్తోం ది. సావన్‌స్పెషల్‌ 2017 సేల్‌ పరిధిలో ఈ సంస్థ డిస్కౌంట్‌ రేట్లను రూ.706 నుంచి ప్రకటించింది. ఢిల్లీ, ముంబై, బెంగళూరు, కోల్‌కత్తా, మరిన్ని రూట్లకు ఈ డిస్కౌంట్‌ ఆఫర్లు ప్రకటించింది. ఈ ఆఫర్‌ ఈనెల 21 వ తేదీతో ముగుస్తుందని వెల్లడించారు. ఎయిర్‌ఇండియా ఈ ఆఫర్‌తో ప్రయాణాలు జూలై ఒకటవ తేదీ నుంచి సెప్టెంబరు 20వ తేదీవరకూ చేసుకోవచ్చు. ఈ ఆఫర్‌కింద ఎన్ని సీట్లను కేటాయించిందన్న వివ రాలను వెల్లడించలేదు.
ఎన్నిసీట్లు అందుబాటులో ఉంటాయో అంతవరకూ ఈ ఆఫర్‌ను అమలు చేస్తా మని చెపుతోంది. ఇప్పటికే స్పైస్‌జెట్‌, జెట్‌ఎయిర్‌వేస్‌, ఇండిగో, ఎయిర్‌ఏసియా ఇండియా మేజర్‌ డిస్కౌంట్‌లను ఆఫర్‌చేస్తూ బుకింగ్స్‌ ప్రారంభించాయి. ఎయిర్‌ఇండియా ఎంపికచేసిన దేశీయ రూట్లలో మాత్రమే రూ.706 ఆఫర్‌ను అందిస్తోంది. జమ్మునుంచి శ్రీనగర్‌కు రూ.718నుంచి అందుబాటులో ఉం టాయి. ఆగస్టునెలకు మాత్రమే పరిమితం. తక్కువ ధరల ఎయిర్‌లైన్స్‌ కూడా ఇండిగో,స్పైస్‌జెట్‌, విస్తారా, గోఎయిర్‌, జెట్‌ ఎయిర్‌వేస్‌ సంస్థలు రూ.799నుంచి టికెట్ల ఆఫర్లు డిస్కౌంట్లు ప్రకటించాయి.